  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΚΑΒΑΛΑΣ (OTA Α΄ ΒΑΘΜΟΥ)**

**ΔΙΕΥΘΥΝΣΗ ΟΙΚΟΝΟΜΙΚΩΝ ΑΔΑ: 96Ε5ΩΕ6-ΩΩΨ**

**ΥΠΗΡΕΣΙΩΝ ΑΡΙΘΜ. ΠΡΩΤ.: 24603/18-08-2025**

**ΤΜΗΜΑ ΠΡΟΜΗΘΕΙΩΝ**

**Δ/νση : Κ. Παλαιολόγου 4**

**Πληροφορίες: Χινίσογλου Δέσποινα**

**Τηλ: 2513 500082**

**email: supplies@kavala.gov.gr**

**https://** [**www.kavala.gov.gr**](http://www.kavala.gov.gr)

**NUTS: ΕL 515**

Προκήρυξη (ΠΕΡΙΛΗΨΗ ΔΙΑΚΗΡΥΞΗΣ) του Aνοιχτού Ηλεκτρονικού Διαγωνισμού κάτω των ορίων για την προμήθεια γραφικής ύλης, αναλώσιμων ειδών μηχανογράφησης, φωτοτυπικών & φωτοτυπικού χαρτιού

O Δήμαρχος Καβάλας, έχοντας υπόψη την υπ’ αριθμ. **363/2025 (ΑΔΑ: ΨΟΡ9ΩΕ6-Ξ5Π)** Απόφαση Δημοτικής Επιτροπής Δήμου Καβάλας, με την οποία εγκρίθηκαν τα έγγραφα της σύμβασης και οι όροι του διαγωνισμού, προκηρύσσει ανοικτό ηλεκτρονικό διαγωνισμό κάτω των ορίων για την «Προμήθεια γραφικής ύλης, αναλώσιμων ειδών μηχανογράφησης, φωτοτυπικών & φωτοτυπικού χαρτιού», με κριτήριο κατακύρωσης **την πλέον συμφέρουσα από οικονομική άποψη προσφορά, βάσει τιμής, ανά τμήμα**, **στο σύνολο του προϋπολογισμού του τμήματος**, εφόσον η προσφορά είναι σύμφωνη με τις τεχνικές προδιαγραφές της μελέτης. Η συνολική εκτιμώμενη αξία της σύμβασης είναι 169.185,54 ευρώ χωρίς ΦΠΑ (209.790,06 ευρώ συμπ/νου ΦΠΑ 24%) με **CPV:** **30192700-8 «ΓΡΑΦΙΚΗ ΥΛΗ», 30197643-5 «ΦΩΤΟΤΥΠΙΚΟ ΧΑΡΤΙ», 30125110-5 «ΑΥΘΕΝΤΙΚΑ ΦΩΤΟΤΥΠΙΚΩΝ ΜΗΧΑΝΗΜΑΤΩΝ»**.

Τα έγγραφα της σύμβασης της Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ, η οποία έλαβε Συστημικό Αύξοντα Αριθμό: **380106** και αναρτήθηκαν στη Διαδικτυακή Πύλη (www.eprocurement.gov.gr) του ΟΠΣ ΕΣΗΔΗΣ. Η ισχύουσα Νομοθεσία είναι οι διατάξεις του Ν. 4412/2016 όπως τροποποιήθηκε και ισχύει, του Ν. 3463/2006, του Ν. 3852/2010, του Ν. 4250/2014, του Ν. 4782/2021. Η διάρκεια της σύμβασης ορίζεται έως τις 31-12-2025. Τόπος εκτέλεσης της σύμβασης είναι ο Δήμος Καβάλας (EL 515).

Οι ενδιαφερόμενοι οικονομικοί φορείς θα πρέπει να συμπληρώσουν και να υποβάλουν μαζί με την προσφορά τους το Ευρωπαϊκό Ενιαίο Έγγραφο Σύμβασης (ΕΕΕΣ) σύμφωνα με τις οδηγίες της υπ’αριθμ. 24602/18-08-2025 Διακήρυξης.

Δεν γίνονται δεκτές εναλλακτικές προσφορές ή αντιπροσφορές. Γλώσσα σύνταξης των προσφορών είναι η Ελληνική.

Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής **που ανέρχεται σε ποσοστό δυο τοις εκατό (2%) της εκτιμώμενης αξίας έκαστου τμήματος, χωρίς ΦΠΑ, για το οποίο συμμετέχουν.**

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της διενέργειας του διαγωνισμού.

Ως καταληκτική ημερομηνία υποβολής των προσφορών στη Διαδικτυακή πύλη [www.eprocurement.gov.gr](http://www.eprocurement.gov.gr) του συστήματος ΕΣΗΔΗΣ, ορίζεται η ημέρα **Πέμπτη 04/09/2025 και ώρα 15:00.**

Οι ενδιαφερόμενοι μπορούν να κατεβάσουν τα έγγραφα του διαγωνισμού και από την ιστοσελίδα του Δήμου Καβάλας [www.kavala.gov.gr](http://www.kavala.gov.gr/). Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Προμηθειών του Δήμου κατά τις εργάσιμες ημέρες και ώρες (τηλ.: 2513-500082).

Ο ΔΗΜΑΡΧΟΣ ΚΑΒΑΛΑΣ

ΘΕΟΔΩΡΟΣ ΜΟΥΡΙΑΔΗΣ